Torsdag skal en 30-årig mand for Retten i Aalborg, tiltalt for en række overgreb mod sin dengang kun 7-årige steddatter. Manden, der er fra Aalborg-omegnen, er tiltalt for i flere tilfælde at have haft anden kønslig omgang end samleje med sin steddatter fra begyndelsen af 2011 til den 24. august 2012. Han er også tiltalt for at have vist pigen pornografisk materiale og en film, hvor han og pigens mor havde sex. Han er samtidig tiltalt for at have optaget 6 videofilm og for at have taget 15 billeder af pigen, som han udbredte via internettet.

Referat:
En 30-årig mand fra Aalborg-omegnen er anklaget for at have misbrugt sin kun 7-årige steddatter og for at have optaget pornografiske film af pigen.